
Óvóképzés és óvodaügy Magyarországon az 1980-as és 1990-es években különös tekintettel a soproni képzőintézményre

Közel kétévszázados múltja van a hazai intézményes óvodai nevelésnek. 1828-tól, az első óvoda megalapításától, amely Brunszvik Teréz nevéhez köthető nagy utat járt be a hazai óvodai nevelés. A 20. század fordulatokat hozott mind az óvodaügy, mind az óvóképzés történetében. Dolgozatom témája az óvodaügyhöz és az óvodapedagógus képzéshez kapcsolódik. Fontosnak tartom, hogy mélyebb rétegeibe lássak bele a hazai neveléstörténet e páratlan sokszínűséget mutató fázisába, megértsem az összefüggéseket, hogy aztán később hatékonyabb pedagógiai munkát végezhessek és széleskörű tudásom legyen e téren. Szerettem volna mélyebben bele látni abba, hogy mikor, milyen hatások következtében, hogyan fejlődött az oktatás és nevelés ügye az óvodákban. A téma szakirodalmi összefoglalója után azt a kutatásomat ismertetem, amelyben azt vizsgáltam, hogy a rendszerváltás évtizedében, majd az azt követő 1990-es években, milyen folyamatok vezettek a Soproni Egyetem Benedek Elek Pedagógiai Kar jogelőd intézményében történt pedagógiai innovációkhoz. Dolgozatomban bemutatásra kerül az 1980-as és 1990-es évek óvodaügye és óvóképzése, valamint felvezetésképpen annak előzményeinek bemutatására törekedtem, melyet több oldalról kívánok bemutatni.
Az 1980-as éveket a kísérletezés időszakának is nevezhetjük, ezzel Sopronban a Benedek Elek Pedagógiai Kar Jogelőd intézményében is számos pedagógiai program kerül kidolgozásra.
Ezzel kutatásaim fókuszába kerültek a különböző alternatív pedagógia irányzatok is, többek között ilyen programként tartjuk számon a Freinet, a Waldorf és a Montessori szellemet. Fontos kiemelnem a Freinet pedagógiát, hiszen ennek újjászületése ugyan csak a soproni óvóképző intézményéhez kötődik. Ezt a pedagógiatörténeti témát többen feldolgozták már, azonban kutatási témám újszerűségét az adja, hogy én ezt a hallgatók aspektusából is vizsgálom és kívánom bemutatni. Célom tehát feltérképezni az óvodaügyet és az óvóképzést a soproni képző intézményből induló óvodapedagógiai módszertani megújulás tükrében, az 1980-as évektől a 20. század végéig, különös tekintettel az akkori hallgatók visszaemlékezéseire és a különböző fennmaradt dokumentumokra.



